Tervetuloa Armon kalliolle!
Minun nimeni on Petri Välimäki.
Armon kalliolla käsittelemme nyt -
yhtä kristillisen uskon voimallisimmista dokumenteista, -
apostoli Paavalin kirjettä roomalaisille.
Siinä hän kohta kohdalta kertoo sen uskon perusteet, -
jota hän julisti ja josta hän eli.
Sen tähden hän oli valmis jopa kuolemaan.
Niin tärkeä asia hänelle oli.
Viime kerralla katsoimme sitä, miten sydämestään hän toivoi -
ja miten hän rukoili veljiensä, israelilaisten, -
koko Israelin kansan puolesta pelastumista.
Hän kärsi, kun he eivät vielä tunteneet Vapahtajaansa, -
Jeesusta Kristusta Messiaanaan - monet heistä.
Seuraavassa kohdassa hän selventää tarkemmin -
tähän liittyvää Jumalan suunnitelmaa ja valintaa.
Kuulemme 9. luvun jakeet 6-12: -
Muistamme aikaisemmista ohjelmista, -
jotka ovat käsitelleet tämän kirjeen alkupuolta, -
miten Jumala oli antanut nimenomaan Aabrahamille suuren lupauksen: -
hän saisi runsaasti jälkeläisiä.
Kuten tuossakin äsken kuulimme, Saara-vaimo tulisi raskaaksi.
Lisäksi Aabraham sai lupauksen, joka koski ihan koko maailmaa.
Sinun siemenessäsi tulevat siunatuiksi -
kaikki kansakunnat maan päällä.
Tästä vielä UT:n Galatalaiskirjeen 3. luku erikseen tähdentää: -
Näin Jumala siis oli edeltä tarkasti kertonut -
kaikille kansoille tarkoitetun suuren pelastussanoman, -
joka oli tuleva Aabrahamin jälkeläi- sessä Jeesuksessa Kristuksessa.
Kuitenkin tapahtui niin, -
että kun Aabrahamin saama lupauksen toteutuminen viipyi, -
Aabraham (silloin vielä Abram, kunnes Jumala muutti hänen nimensä)
ja hänen vaimonsa Saara eivät malttaneet odottaa.
Kun asia viipyi, heidän sydämessään alkoi epävarmuus.
He yrittivät toista keinoa.
Saara antoi orjattarensa Abramille sivuvaimoksi, -
ja tämä synnytti pojan, Ismaelin.
Oliko tämä kuitenkaan se Jumalan varsinainen suunnitelma, -
mihin lupaus oli liittynyt?
Ei Jumalan suunnitelma muutu -
eikä ole ihmiskeinoin toteutettavissa -
ilman Jumalan antamaa suunnitelmaa ja johdatusta.
Eikä ilman Hänen armoaan saada ihmisteoin -
myöskään lihan tekoina tehtyä sellaista siunausta, -
minkä vain Jumala voi Hengessään ja voimassaan antaa.
Vain lupauksen lapset luetaan siemeneksi.
Niinpä hieman myöhemmin tapahtui, -
että Jumala lupauksensa mukaisesti antoi sen, -
että Saara alkoi odottaa vauvaa.
Saara sai Iisakin, lupauksen lapsen.
Hänen vaimostaan Rebekasta taas syntyivät -
Esau ja Jaakob. Heistä Jumala oli valinnut Jaakobin, -
kuten kuulimme: "Vanhempi on palveleva nuorempaa."
Kaikki siis tapahtui Jumalan tarkan suunnitelman mukaisesti.
Myöhemmin Jumala muutti myös Jaakobin nimen Israeliksi.
Se, mitä tässä tapahtuu, liittyy vielä laajempaan kokonaisuuteen, -
Jumalan erityisen suunnitelman toteutumiseen -
koko ihmiskuntaa varten.
Ihmiskunnan ilmetessä, sen tullessa näkyviin ja todeksi -
syntiinlankeemus oli hyvin totta, ja synti yhä lisääntyi.
Jumala oli kuitenkin jo ilmoittanut pelastussuunnitelmansa ihmiselle.
Pelastussuunnitelma tapahtui tarkasti sen mukaisesti, -
kuin Jumala oli sen suunnitellut tapahtuvaksi.
Hän oli antanut Vapahtajan.
Sitä varten Hän oli valinnut tietyn kansan, Israelin, -
jonka kautta se tapahtuisi.
Hän oli valinnut Aabrahamin, Iisakin ja Jaakobin -
ja vielä Jaakobin lapsista Juudan.
Juudan sukukunnasta Vapahtaja tulisi syntymään.
Hyvin tarkka suunnitelma, jonka voimme tunnistaa -
ja tiedostaa. Siitä tulee ihana uskon todistus, -
kun näemme, kuinka tarkasti Jumala edeltä kertoo asiat.
Myös Jumala jo paljon ennen Jeesuksen syntymää kertoi, -
että tämä tulee olemaan Daavidin poika, joka saa ikuisen vallan, -
ja tämä poika on myös samalla Jumalan Poika.
Hän on Daavidin poika, joka on samalla Jumalan Poika, -
niin kuin me tiedämme Jeesuksen olevan juuri sitä.
Kerrottiin myös, että neitsyt tulee raskaaksi ja synnyttää pojan.
Tämä neitsyestä syntyvä poika on 'Jumala meidän kanssamme', -
kuten Jesajan kirja selkeästi kertoo.
Niin kuin Jeesus on neitsyestä syntynyt Jumalan Poika, -
Jumala itse meidän kanssamme. Sekin kerrottiin Miikan kirjassa, -
että Hän syntyy pienessä Betlehemin kaupungissa.
Huomaat, että hyvin monet asiat (tässä vain muutamia esimerkkejä), -
vielä paljon useammatkin, toteutuivat ja tapahtuivat -
tarkasti Jumalan antaman suunnitelman mukaan.
Niin myös tämä suunnitelma, -
josta apostoli Paavali nyt puhuu roomalaiskirjeessä.
Kaikki nämä merkit, yksityiskohdat, koko suunnitelma, -
kaikki nämä toteutuvat Jeesuksessa Kristuksessa.
Siinä on myös valtava uskon todistus, kun me voimme nähdä -
hyvin tarkan sormenjäljen, -
joka ei sovi kehenkään muuhun, kuin vain siihen, kenen se on.
Nämä lukuisat Jumalan edeltä ilmoittamat tosiasiat -
tarkasti täyttyvät Jeesuksessa.
Hänestä kerrotaan myös paitsi, että Hän on Jumalan Poika -
niin mitä varten Hän tulee. Kerrotaan tarkasti Hänen kuolemansa: -
Tämä Jumalan lähettämä kärsivä Herran palvelija -
tulee kantamaan kaikkien synnit.
Samalla kerrotaan myös, että Hän on nouseva, kohoava, -
ja sangen korkea oleva. Hän tulee myös nousemaan kuolleista.
Huomaatko, että kaikki ydinkohdat evankeliumeista -
ovat tarkasti edeltä kerrottuna.
Sanon vielä yhden, Psalmin 2:12: "Antakaa suuta pojalle,.."
"Autuaat ovat kaikki, jotka häneen turvaavat."
Näin Jumala itse myös jo kertoo tämän valtavan evankeliumin sanoman
Kaikki, jotka sydämestään turvautuvat tähän Jumalan Poikaan.
Autuaat ovat kaikki, jotka häneen turvaavat.
Myös tuo ihana Jumalan Sanan lupaus oli näin kerrottu.
Jo siellä Isä oli vahvistanut näin Pojasta - ja monin muin paikoin.
Kysymys on siis kokonaisuudessaan Jumalan suunnitelmasta, -
Jumalan valinnoista koko ihmiskunnalle.
Kirjeessämme seuraa seuraavaksi apostolin kuvaus siitä, -
miten vaikeaa suostuminen Jumalan suunnitelmaan on ollut ihmiselle, -
joka tahtoisi itse korottaa itsensä yläpuolelle -
ja sanoa, miten pitäisi toimia ja tehdä.
Siksi ihminen on historiassa hyvin usein eri tavoin kapinoinut -
tätä Jumalan suunnitelmaa vastaan -
ja esittänyt erilaisia kysymyksiä Jumalan valinnoista.
Usein kysytään, miksi juuri Israel on Jumalan valittu kansa.
Sitä kansaa vastaan on noustu niin tavattoman paljon.
Kärsimystä on tuonut se, että joku muu kansa olisi ehkä ollut -
parempi ja tärkeämpi. Näin ajattelevia on historia täynnä.
Jumala kuitenkin valitsi Israelin kansan, -
jonka kautta tuli tämä suuri siunaus, armo, -
Messias ja kaikki nämä isät.
Miksi juuri lupauksen lapset?
Miksi juuri Iisakin kautta ja Jaakobin kautta?
Varmasti joku on kysynyt sitäkin, miksi juuri Aabraham tai Daavid?
Sen sijaan, että suuresti iloittaisiin -
Jumalan ihanasta pelastussuunnitelmasta ja siitä, -
että Hän askel askeleelta on toteuttanut sen ilmoituksensa mukaan,
niin kapinoidaan sitä vastaan, miksi Hän teki sen juuri näin.
Tässä näkyy syntiin liittyvä halu nousta Jumalan puolelle.
Ihmisten mielestä Jumalan pitäisi kysyä meiltä lupaa, -
saisiko Hän näin toteuttaa tämän suunnitelmansa.
Se ei kuitenkaan mene niin. Me olemme syntisiä ihmisiä -
ja me tarvitsemme kipeästi armoa.
Hän on Herra ja Jumala, me olemme ihmisiä.
Kun ihminen yrittää nousta Jumalan yläpuolelle -
ja sanoa, miten asioiden tulisi olla, Jumala ei siihen vastaa.
Hän ottaa itse omista valinnoistaan vastuun ja tietää, mitä Hän tekee.
Valintojen varsinainen tarkoitus on, että saamme tulla osallisiksi -
valtavan suuresta armosta ja rakkau- desta Jeesuksessa Kristuksessa.
Se saadaan armosta lahjana. Siitä ei saada lihan tekoina.
Se näkyy hyvin myös jakeessa 16: -
Näin Jumala on antanut tämän tien, -
että saamme pelastuksen armosta, lahjana.
Se saadaan lupauksen mukaan, kuten jo aiemminkin kuulimme.
Sen tähden se on uskosta, että se olisi armosta, -
että lupaus pysyisi lujana.
Samalla tavalla Aabrahamillekaan se suuri siunaus ei tullut -
lihan tekojen mukaan, vaikka sitäkin yritettiin, -
vaan suuri siunaus tuli lupauksen lapsen kautta.
Tällainen reitti Jumalalla on hyvin alkuperäisenä, laajana -
ja monipuolisena Raamatussa meille kuvattuna.
Niin myös apostolin tässä 9. luvussa kuvaamana.
Siinä tosin kuvataan myös tätä ihmisen taistelua sitä vastaan -
ja sitä, miten Jumala on askel askeleelta kuitenkin antanut -
tämän oman vastauksensa.
Sen mukaan nimenomaan ne, jotka uskon kautta Vapahtajaan -
tulevat Jumalan yhteyteen, saavat vanhurskauden armon lahjaksi, -
saavat sen Jeesuksen täytetyn työn tähden.
Se omien tekojen ja omavanhurskauden tie ei onnistu, -
mutta lahjavanhurskauden ovi Jeesuksessa on auki -
kaikille ja kaikkiin jotka uskovat, sillä ei ole yhtään erotusta.
He saavat lahjaksi vanhurskauden uskon kautta Hänen vereensä.
Näin valtavan ihana sanoma meillä!
Nyt voimme rukoilla, että Jumala itse avaisi -
sinun, minun ja meidän jokaisen sydämelle -
tuota valtavaa Jumalan antamaa armonsanomaa, -
oikein tekee eläväksi sen sydämellemme. Rukoilemme yhdessä.
Kiitos, Jeesus, että Sinä olet Jumalan suunnitelman mukaisesti -
ollut valmis käymään ristille ja sovittanut kaikki syntimme.
Herra, rukoilemme jokaisen katsojan ja kuulijan, ihan jokaisen puolesta.
Anna, Jumala, Pyhässä Hengessä sydämiimme oikein armonilo.
Saamme vastaanottaa näin. Kiitos, Jeesus, -
että minunkin syntini annat anteeksi.
Kiitos, että tulet ja elät Pyhässä Hengessä minunkin sydämessäni.
Kiitos, Jeesus, että kuulet -
jokaisen tätä nyt rukoilevan ystävän rukouksen.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi -
ja antakoon sinulle rauhan -
Isän ja Pojan ja Pyhän Hengen nimeen. Aamen.
Ole siunattu! Aamen.
Ystävä, on suuri etuoikeus, että saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit tehdä sen osoittamalla tukesi ruudulla näkyvälle numerolle
Silloin annat noin 12 euron lahjoituksen.
Voit lahjoittaa myös ruudulla näkyvälle tilille viitteen kera.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare